Freud

**Freud** és el vuitè episodi de la Segona Temporada de Merlí i el vint-i-unè de la sèrie.

El Merlí està cansat que els alumnes li demanin consell i li tinguin confiança, i vol canviar de tàctica. El Joan cada cop està més gelós, i la Mònica haurà de prendre decisions. L'Oliver està cada vegada més intractable.

## Sinopsi

   A l’Institut el Merlí no deixa de creuar-se als Peripatètics, que li esgoten la paciència, i li acaba dient a l’Eugeni que està cansat del seu personatge. Al seu despatx, li explica a l’Eugeni que està cansat de ser el professor divertit i que no hauria de ser l’amic dels alumnes. També li explica que a sobre té una reunió amb els pares aquesta tarda també i que no en te gens de ganes, pel que l’Eugeni s’ensuma que pot tenir problemes amb la Gina. A classe, la Mònica veu com el Gerard i l’Oksana s’estan embolicant. El Joan se li acosta per fer algun pla amb ella, però li diu que ha quedat amb les noies per anar al cinema. El Joan s’intenta apuntar a la quedada, però la Mònica li diu que és un pla només de noies. A tot això arriba el Merlí, que els hi explica Freud als alumnes. A mitja explicació, renya a l’Oliver per estar dormint a classe, un altre cop. El Merlí es troba amb la Gina, i li pregunta si ja sap res, ja que està a l’espera de fer-se un test d’embaràs. La Gina n’està molt emocionada, però el Merlí no massa.

 El Millán dona classe als Peripatètics, però per primer cop, es queda en blanc i repeteix la mateixa pregunta als nois, al no recordar que ja l’havia formulat i l’havien respost. La Berta es preocupa i li pregunta a la Glòria si en sap res, però ella la deixa tranquil·la dient-li que no té res. L’Oksana coneix per primer cop a la Gina, ja que el Gerard l’ha convidat a casa. La Gina marxa cap a la reunió i l’Oksana rep una trucada de la seva mare. El Gerard li diu que quasi no en sap res de la seva família, però l’Oksana esquiva les preguntes i convida al Gerard al cinema amb les noies. El Merlí està en la reunió dels pares, i l’està fent tant avorrida com pot. Al acabar, el pare de l’Oliver li pregunta al Merlí pel seu fill. El Merlí li diu que li agradaria parlar amb ell, però que l’Oliver no s’obre. Les noies són a la bolera, però la Mònica no deixa de rebre missatges del Joan dient-li que vol venir. La Mònica ho explica a les noies, que li deixen clar que té dret a fer plans sense ell. A la bolera hi arriben el Gerard i l’Oksana i la Mònica demana que no li expliquin al Joan, ja que s’enfadarà si sap que hi ha anat el Gerard. L’Oksana li diu a la Mònica que no es deixi controlar, i que deixi al Joan.

 L’Enric parla amb el seu fill desprès del que li ha explicat el Merlí. L’Enric li diu que li molesta que ell i la seva mare estiguin tristos, però l’Oliver li diu que no pot viure en aquesta situació d’enterrament permanent. L’Enric li deixa clar que aquesta és la situació que hi ha i que s’haurà d’aguantar. Les noies són al cinema i la Mònica torna a rebre un missatge del Joan, deixant-la encara més enfadada. Mentrestant, el Pol i la Míriam han tancat el bar i s’estan embolicant. La Gina s’està fent finalment el test, però dona negatiu. La Gina està trista perquè esperava que fos positiu i s’enfada amb el Merlí ja que ell no vol tenir cap altre fill.

   La Coralina renya al Millán ja que s’ha tornat a deixar la biblioteca oberta. La Glòria i la Mireia arriben discutint sobre la falta de recursos en l’educació pública. La Glòria parla amb el Millán pel que va passar a la classe i li recomana anar al metge. El Millán li repeteix que està bé i que no vol que ningú sàpiga el què li passa. L’Oliver s’enfada amb el Merlí per haver-li explicat al seu pare. El Merlí li diu que faci el que faci s’enfadarà amb ell. Abans de començar la classe, l’Oksana li explica al Joan que el Gerard va anar al cinema. El Merlí continua amb Freud parlant de les relacions de parella mentre, un altre cop l’Oliver es queda adormit. El Millán renya a la Berta per parlar d’ell amb la Glòria. La Berta li explica que només volia saber si li passava res, i el Millán li deixa clar que està perfecte i que no és problema seu. El Merlí ha quedat amb la mare de l’Oliver. Ella li diu que l’Oliver no es deixa ajudar, però li demana la seva ajuda. El Merlí, però, li diu que no es pot involucrar tant amb els alumnes.

 Els nois parlen de la sortida del Gerard amb les noies, mentre el Joan es va encenent cada cop més, fins que el Gerard i el Joan s’acaben barallant i acaba posant pau el Merlí, que se’ls emporta. El Merlí els hi porta als nens als seus pares, que estaven a l’Institut gestionant assumptes de l’AMPA. La Glòria finalment li explica a la Berta, el que li passa al Millán i les dos estan d’acord que no pot seguir així. A classe de Llatí, la Mònica demana anar al lavabo, i acte seguit, el Joan demana sortir per acompanyar-la. El Joan li diu a la Mònica que està enfadat amb ella, però la Mònica li diu que fa temps que veu coses que no existeixen. La Mònica li diu que està cansada de que el Joan estigui tant paranoic tota l’estona. A la sala de professors, la Coralina troba un dispensador de pastilles, que quan el Millán reclama com a seu, li fan saltar les sospites.

 El Gerard va a veure a la Mònica, que ha estat plorant i li demana perdó per barallar-se amb el Joan. La Mònica li explica que ja no n’està enamorada, ja que és molt possessiu, i que no suporta que ells dos parlin. El Gerard li diu que entre ells dos no hi ha res, la Mònica intenta donar un primer pas amb el Gerard, però ell no la segueix. L’Iván i el Pol estan repassant junts a casa de l’Iván. La Míriam arriba i només veu al Pol, pel que s’alarma de que estigui a casa, fins que veu a l’Iván i fa com si res, però al Pol no li ha agradat la reacció que ha tingut. L’Anna arriba a casa, i troba a l’Oliver dormint i el renya. Els dos comencen a discutir pel que arriba l’Enric, i encara discuteixen més. L’Oliver els hi tira en cara que ell no volia venir a viure a Barcelona, però que ho van fer perquè li agradava a l’Edgar. Li diu a la seva mare que assumeixi que el seu germà està mort, i és llavors quan l’Enric fa fora de casa a l’Oliver. El Gerard li explica el què ha passat amb la Mònica a la seva mare mentre passegen pel parc al gos. Per sorpresa seva es troben a l’Oksana i al Nil, i ella explica que el Nil és el seu fill.

     La Carmina està parlant amb una amiga actriu de Madrid, al penjar li comenta al seu fill que un actor no hauria de posicionar-se políticament com fa la seva amiga. Comenta el panorama polític a Catalunya i a l’Estat, dient que si es posicionés no treballaria ni a Barcelona ni a Madrid. Però el Merlí no escolta res del que diu perquè s’ha quedat adormit, fins que el desperta una trucada de l’Oliver, demanant que el vagi a veure. L’Oliver ha estat passejant sol i ha acabat a un parc. El Merlí arriba i intenta ajudar a l’Oliver. L’Oliver li diu que la situació amb la seva mare és insuportable. El Merlí li diu que la seva mare té tot el dret a estar trista, ja que la mort d’un fill no és supera mai. També li diu que no és creu que l’Oliver de veritat sigui tant feliç i no l’afecti la mort del seu germà. L’Oliver li explica que l’últim que li va dir al seu germà va ser que no l’estimava, i finalment es posa a plorar pel seu germà.

## Elenc

* David Solans com Bruno Bergeron
* Carlos Cuevas com Pol Rubio
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch
* Marta Marco com Gina Castells

* Merlí Bergeron
* Bruno Bergeron
* Pol Rubio
* Coralina
* Eugeni Bosch
* Carmina Calduch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Mireia
* Anna
* Jaume Capdevila
* Aurèlia Bonet
* Glòria
* Manel Millán
* Enric Grau
* Míriam Blasco
1/24 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Patricia Bargalló com Mireia
* Cristina Genebat com Anna
* Jordi Martínez com Jaume Capdevila
* Victòria Pagès com Aurèlia Bonet
* Assun Planas com Glòria
* Ferran Rañé com Manel Millán
* Carlos Vicente com Enric Grau
* Anna Ycobalzeta com Míriam Blasco

## Continuïtat

* La Gina coneix a l'Oksana.
* La Mònica trenca amb el Joan.
* La Berta descobreix que el Millán pateix Alzheimer.
* La Oksana revela al Gerard que té un fill.

## Frases

**Oksana**: (A la Mònica) Fins quan deixaràs que et controli? Envia'l a la merda, tia.

**Mònica**: (Al Joan) No vull estar amb tu

**Oksana**: No és el meu germà, és el meu fill

## Curiositats

* **Sigmund Freud** fou un metge i neuròleg que va treballar amb la hipnosi i en com podia utilitzar-se per a ajudar els malalts mentals. Va crear un nou esquema de psicologia, la psicoanàlisi.